ai4bharat/Pralekha huggingface dataset:
ପରିବେଶ ଓ ଜଙ୍ଗଲ ମନ୍ତ୍ରଣାଳୟ
ପରିବେଶ କ୍ଷେତ୍ରରେ ଭାରତ ଓ ଭୂଟାନ ସହଯୋଗ ବୁଝାମଣାକୁ କ୍ୟାବିନେଟ ମଞ୍ଜୁରି
ପରିବେଶ କ୍ଷେତ୍ରରେ ସହଯୋଗ ବୃଦ୍ଧି ଲାଗି ଭାରତ ଓ ଭୂଟାନ ସରକାରଙ୍କ ମଧ୍ୟରେ ମୁଝାମଣାକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ମଞ୍ଜୁରି ମିଳିଛି ।
ଏହି ବୁଝାମଣା ଉଭୟ ଦେଶ ମଧ୍ୟରେ ପରିବେଶ ସୁରକ୍ଷା ଓ ପ୍ରାକୃତିକ ସମ୍ପଦ ପରିଚାଳନା କ୍ଷେତ୍ରରେ ଦୃଢ ଓ ଦୀର୍ଘସୂତ୍ରୀ ସହଯୋଗ ସ୍ଥାପନରେ ସହାୟକ ହେବ ।
ଉଭୟ ଦେଶର ଆଗ୍ରହ ଓ ଆବଶ୍ୟକତା ଅନୁଯାୟୀ ନିମ୍ନ କ୍ଷେତ୍ରରେ ସହଯୋଗ ବୃଦ୍ଧି ଲାଗି ବୁଝାମଣା ହେବ
· ବାୟୁ
· ବର୍ଜ୍ୟବସ୍ତୁ
· ରାସାୟନିକ ପରିଚାଳନା
· ଜଳବାୟୁ ପରିବର୍ତ୍ତନ
· ଉଭୟ ଦେଶଙ୍କ ସହମତି ଅନୁଯାୟୀ ଅନ୍ୟ ଯେ କୌଣସି ବିଷୟ
ଏହି ବୁଝାମଣା ସ୍ଵାକ୍ଷରିତ ତାରିଖଠାରୁ 10 ବର୍ଷ ପର୍ଯ୍ୟନ୍ତ ବଳବତ୍ତର ରହିବ । ଉଭୟ ପକ୍ଷର ସରକାରୀ ଓ ଗବେଷଣା ପ୍ରତିଷ୍ଠାନ ଏବଂ ବେସରକାରୀ ସଂସ୍ଥାମାନଙ୍କୁ ପରସ୍ପର ସହଯୋଗରେ କାର୍ଯ୍ୟ କରିବାକୁ ପ୍ରୋତ୍ସାହିତ କରାଯିବ । ଏହି ବୁଝାମଣା ଫଳରେ ଦୁଇ ଦେଶ ମଧ୍ୟରେ ଗବେଷଣା ଲବ୍ଧ ଜ୍ଞାନ, ଅନୁଭୂତି ଓ ଉତ୍ତମ କାର୍ଯ୍ୟଶୈଳୀର ଆଦାନପ୍ରଦାନ ଘଟିବ ଯାହାକି ଦୀର୍ଘସ୍ଥାୟୀ ବିକାଶ ଦିଗରେ କାର୍ଯ୍ୟ କରିବା ଲାଗି ସହାୟକ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାକିସ୍ତାନରେ ବନ୍ୟା ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପାକିସ୍ତାନରେ ବନ୍ୟା ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ପାକିସ୍ତାନରେ ବନ୍ୟା ଯୋଗୁଁ ଘଟିଥିବା ବିନାଶ ଦେଖି ଦୁଃଖିତ । ପୀଡିତ, ଆହତ ତଥା ଏହି ପ୍ରାକୃତିକ ବିପର୍ଯ୍ୟୟ ଦ୍ୱାରା ପ୍ରଭାବିତ ପରିବାରବର୍ଗଙ୍କୁ ଆମେ ହୃଦୟରୁ ସମବେଦନା ଜଣାଉଛୁ ଏବଂ ଶୀଘ୍ର ପୁନରୁଦ୍ଧାର ପାଇଁ ଆଶା କରୁଛୁ ।”
HS
(
ପ୍ରତିରକ୍ଷା ମନ୍ତ୍ରଣାଳୟ
ଭାରତୀୟ ନୌସେନା ଦ୍ଵାରା ବିକଶିତ ନୂତନ ତଥା ସୁଲଭ ପିପିଇ ପ୍ୟାଟେଣ୍ଟ ହେବା ପରେ ବହୁ ସଂଖ୍ୟାରେ ଏହାର ଦ୍ରୁତ ଉତ୍ପାଦନ ପାଇଁ ପଥ ଉନ୍ମୁକ୍ତ
ଭାରତୀୟ ନୌସେନା ବିକଶିତ କରିଥିବା ମେଡିକାଲ ବ୍ୟକ୍ତିଗତ ସୁରକ୍ଷା ବା ପର୍ସନାଲ ପ୍ରୋଟେକ୍ଟିଭ୍ ଇକ୍ବିପମେଣ୍ଟ ର ତ୍ଵରିତ ଉତ୍ପାଦନ ଦିଗରେ ଏକ ପ୍ରମୁଖ ପଦକ୍ଷେପ ଗ୍ରହଣ କରି ପ୍ରତିରକ୍ଷା ମନ୍ତ୍ରଣାଳୟର ବୌଦ୍ଧିକ ସଂପଦ ସୁବିଧା ସେଲ୍  ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ମନ୍ତ୍ରଣାଳୟ ଅଧୀନରେ ଜାତୀୟ ଅନୁସନ୍ଧାନ ବିକାଶ ନିଗମ ର ସହଯୋଗରେ ସଫଳତାର ସହ ପ୍ୟାଟେଣ୍ଟ ହାସଲ କରିଛି ।
ଏହି ସୁଲଭ ପିପିଇ ନିକଟରେ ମୁମ୍ବାଇର ନାଭାଲ ଫାର୍ମାସ୍ୟୁଟିକାଲ ଇନଷ୍ଟିଚ୍ୟୁଟ  ରେ ସ୍ଥାପିତ ନବସୃଜନ ସେଲରେ ଅବସ୍ଥିତ ଭାରତୀୟ ନୌସେନାର ଜଣେ ଡାକ୍ତରଙ୍କ ଦ୍ଵାରା ବିକଶିତ ହୋଇଛି । ପିପିଇର ଏକ ପାଇଲଟ୍ ବ୍ୟାଚ୍ ମୁମ୍ବାଇର ନାଭାଲ୍ ଡକ୍ୱାର୍ଡରେ ପ୍ରଦର୍ଶୀତ ହୋଇସାରିଛି ।
ନୌସେନା ଦ୍ୱାରା ବିକଶିତ, ଏହି PPE ଏକ ସ୍ୱତନ୍ତ୍ର କପଡ଼ାରୁ ତିଆରି ହୋଇଛି ଯାହା ବଜାରରେ ଉପଲବ୍ଧ ଅନ୍ୟ PPE ତୁଳନାରେ ଆରାମରେ ଶ୍ଵାସକ୍ରିୟାରେ ସହାୟକ ହୋଇଥାଏ ଏବଂ ଉଚ୍ଚ ସ୍ତରର ସୁରକ୍ଷା ପ୍ରଦାନ କରିଥାଏ ଓ ଏହା ଭାରତରେ ପ୍ରଚଳିତ ଗରମ ଏବଂ ଆର୍ଦ୍ର ପାଣିପାଗରେ ବ୍ୟବହାର ପାଇଁ ଅତି ଉପଯୁକ୍ତ ଅଟେ । ଏହାର ଟେକ୍ନୋଲୋଜି ମଧ୍ୟ ପରୀକ୍ଷା କରାଯାଇଛି ଏବଂ ICMRର ଅନୁମୋଦିତ ପରୀକ୍ଷା ଲାବୋରେଟୋରୀ ଦ୍ୱାରା ସ୍ୱୀକୃତି ପ୍ରଦାନ କରାଯାଇଛି ।
ନୌସେନା, ଆଇପିଏଫସି ଏବଂ ଏନଆରଡିସିର ଏକ କୋର ଟିମ୍ ଦ୍ୱାରା ବର୍ତ୍ତମାନ ବହୁ ସଂଖ୍ୟାରେ ଏହି ପିପିଇ  ଉତ୍ପାଦନ ଆରମ୍ଭ କରିବା ପାଇଁ ମିଳିତ ପ୍ରୟାସ ଚାଲିଛି । ଏହି ପିପିଇ ର ଲାଇସେନ୍ସପ୍ରାପ୍ତ ଉତ୍ପାଦନ ଆରମ୍ଭ କରିବାକୁ NRDC ଦକ୍ଷ କମ୍ପାନୀଗୁଡିକ ଚିହ୍ନଟ କରିବା ଆରମ୍ଭ କରିଛି । କରୋନା ଭୂତାଣୁ ବିରୁଦ୍ଧରେ ସଂଗ୍ରାମରେ, ଏହାର ସ୍ୱାସ୍ଥ୍ୟ ସେବା କର୍ମଚାରୀଙ୍କୁ ଏହିପରି ଆରାମଦାୟକ ପିପିଇ  ଯୋଗାଇବା ଏକ ଜରୁରି ଆବଶ୍ୟକତା ଯାହା ବହୁ ପୁଞ୍ଜି ବିନିଯୋଗ ନକରି ସୁଲଭ ମୂଲ୍ୟରେ ସ୍ୱଦେଶୀ ଭାବରେ ଉତ୍ପାଦିତ ହୋଇପାରିବ । ଉତ୍ପାଦନ ଆରମ୍ଭ କରିବାକୁ ଚାହୁଁଥିବା କମ୍ପାନୀ/ଷ୍ଟାର୍ଟ ଅପ୍ cmdnrdc@nrdcindia.com ସହିତ ଯୋଗାଯୋଗ କରିପାରିବେ |
ନୌସେନାର ଅନୁସନ୍ଧାନକାରୀ ଦଳ ଆଇପିଏଫସି ସହିତ ଘନିଷ୍ଠ ସମନ୍ୱୟରେ କାର୍ଯ୍ୟ କରୁଛନ୍ତି । ମିଶନ୍ ପ୍ରତିରକ୍ଷା ଜ୍ଞାନ ଶକ୍ତି ଅଧୀନରେ ଆଇପିଏଫସି ଗଠନ କରାଯାଇଥିଲା । ନଭେମ୍ବର, 2018ରେ ଆଇପିଏଫସି ସ୍ଥାପନ ହେବା ପରଠାରୁ ମିଶନ୍ ପ୍ରତିରକ୍ଷା ଜ୍ଞାନ ଶକ୍ତି ଅଧୀନରେ ପ୍ରାୟ 1500 ଆଇପି ସମ୍ପତ୍ତି ସୃଷ୍ଟି କରାଯାଇଛି ।
PIB Headquarters
ନିକଟରେ ହୋଇଥିବା କୃଷି ଜନିତ ସଂସ୍କାର ଯୋଗୁଁ କୃଷକମାନେ ନିଶ୍ଚିନ୍ତରେ ସେମାନଙ୍କ ଉତ୍ପାଦିତ ସାମଗ୍ରୀର ସହାୟକ ମୂଲ୍ୟ ପାଇବା ସହ ବିନା ପ୍ରତିବନ୍ଧକରେ ବ୍ୟବସାୟ କରିପାରିବେ – କୃଷିମନ୍ତ୍ରୀ ନରେନ୍ଦ୍ର ସିଂ ତୋମର
• କୃଷି ବିଜ୍ଞାନ କେନ୍ଦ୍ରଗୁଡ଼ିକ କୃଷିର ଅଗ୍ରଗତି ଦିଗରେ ବିଶେଷ ଭୂମିକା ଗ୍ରହଣ କରିପାରିବେ : ତୋମର
ଚାଷୀମାନେ ଯେପରି ସେମାନଙ୍କ ଉତ୍ପାଦିତ ସାମଗ୍ରୀର ଉଚିତ ମୂଲ୍ୟ ପାଇବେ ସେ ଦିଗରେ ସରକାର ସମସ୍ତ ପଦକ୍ଷେପ ନେଉଛନ୍ତି । ଭିଡିଓ କନଫରେନ୍ସ ଜରିଆରେ ଉତ୍ତର ପ୍ରଦେଶର ବଦାଉଁ ନିକଟସ୍ଥ ଦାତାଗଞ୍ଜ କୃଷି ବିଜ୍ଞାନ କେନ୍ଦ୍ରର ପ୍ରଶାସନିକ ଭବନର ଶିଳାନ୍ୟାସ କରିବା ଅବସରରେ ଏହା ପ୍ରକାଶ କରିଛନ୍ତି କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମର । ସେ କହିଛନ୍ତି ଯେ, ଦୁଇଟି ନୂତନ ଅଧ୍ୟାଦେଶ ଓ କୃଷି କ୍ଷେତ୍ରରେ କେତେକ ଆଇନଗତ ସଂସ୍କାର ଯୋଗୁଁ ବର୍ତ୍ତମାନ ଚାଷୀମାନେ ଦେଶର ଯେକୌଣସି ସ୍ଥାନରେ ବିନା ବାଧା ବିଘ୍ନରେ ସେମାନଙ୍କ ଉତ୍ପାଦିତ ସାମଗ୍ରୀ ବିକ୍ରି କରି ତାହାର ଉଚିତ ମୂଲ୍ୟ ପାଇବାର ପଥ ପରିଷ୍କାର ହୋଇଛି । ନିଶ୍ଚିତ ମୂଲ୍ୟ ପାଇବା ପାଇଁ କୃଷକ ସଶକ୍ତିକରଣ ଓ ସୁରକ୍ଷା ରାଜିନାମା ଏବଂ କୃଷି ସେବା ଅଧ୍ୟାଦେଶ 2020 ଯୋଗୁଁ କୃଷକମାନେ ସେମାନଙ୍କର ଉତ୍ପାଦିତ ସାମଗ୍ରୀର ବିକ୍ରିବଟା ପାଇଁ ବ୍ୟବସାୟୀଙ୍କ ସହ ସିଧାସଳଖ ରାଜିନାମା କରିପାରିବେ । ଏଥିଯୋଗୁଁ ସେମାନେ ନିଜର ଉତ୍ପାଦିତ ସାମଗ୍ରୀର ଉଚିତ ମୂଲ୍ୟ ମଧ୍ୟ ପାଇପାରିବେ ।
ଶ୍ରୀ ତୋମର କହିଛନ୍ତି ଯେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ କୃଷି ଓ ଅନ୍ୟାନ୍ୟ କ୍ଷେତ୍ର ମଧ୍ୟରେ ଥିବା ତାରତମ୍ୟ ଦୂର କରାଯାଇପାରିଛି । ଦେଶ ବର୍ତ୍ତମାନ କେବଳ ଆତ୍ମନିର୍ଭରଶୀଳ ନୁହଁ ବରଂ ଅଧିକ ଉତ୍ପାଦନ ମଧ୍ୟ କରିପାରୁଛି । ଦେଶରେ ଶତକଡା 86 ଭାଗ କ୍ଷୁଦ୍ର ଓ ନାମମାତ୍ର ଚାଷୀ ଥିବା ବେଳେ ସେମାନେ ବିଭିନ୍ନ ସରକାରୀ ଯୋଜନା ଓ କାର୍ଯ୍ୟକ୍ରମର ସୁବିଧା ପାଇବା ପାଇଁ ହକଦାର ଅଟନ୍ତି । କୃଷି ବିଜ୍ଞାନ କେନ୍ଦ୍ର ଏବଂ କୃଷି ବିଜ୍ଞାନୀମାନେ ଏଦିଗରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିପାରିବେ । କୃଷି ବିଜ୍ଞାନ କେନ୍ଦ୍ରଗୁଡ଼ିକ ମୃତ୍ତିକା ସ୍ୱାସ୍ଥ୍ୟ ପରୀକ୍ଷା, ଅଧିକ ରାସାୟନିକ ସାର ପ୍ରୟୋଗରୁ ନିଜକୁ ଦୂରେଇ ରଖିବା, ଜଳ ସେଚନରେ ଜଳ ସଞ୍ଚୟ ଓ ଉତ୍ପାଦନ ଦିଗରେ କୃଷି ବିଜ୍ଞାନ କେନ୍ଦ୍ରଗୁଡ଼ିକର ଭୂମିକା ଅତ୍ୟନ୍ତ ଗୁରୁତ୍ଵପୂର୍ଣ୍ଣ ବୋଲି କହିଥିଲେ । ଏହାଛଡା କୋଠଚାଷ ଏବଂ ସ୍ଥାନୀୟ ଜଳବାୟୁକୁ ସୁହାଉଥିବା ଭଳି ଫସଲ ଉତ୍ପାଦନ ଦିଗରେ କୃଷି ବିଜ୍ଞାନ କେନ୍ଦ୍ରଗୁଡ଼ିକର ଯଥେଷ୍ଟ ଭୂମିକା ରହିଛି ବୋଲି ସେ କହିଥିଲେ ।
ଶ୍ରୀ ତୋମର କହିଥିଲେ ଯେ, ଉତ୍ତର ପ୍ରଦେଶରେ ଥିବା 86ଟି କୃଷି ବିଜ୍ଞାନ କେନ୍ଦ୍ର ପ୍ରଶଂସନୀୟ କାର୍ଯ୍ୟ କରୁଛନ୍ତି । 20ଟି ଅଧିକ କୃଷି ବିଜ୍ଞାନ କେନ୍ଦ୍ର ଖୋଲିବା ପାଇଁ ଅନୁମତି ଦିଆଯାଇଥିବା ବେଳେ 17ଟି କାମ ଆରମ୍ଭ କରିସାରିଲେଣି । ଅବଶିଷ୍ଟ 3ଟି ପ୍ରୟାଗରାଜ, ରାଏବରେଲୀ ଓ ଆଜମଗଡରେ ଖୁବ ଶୀଘ୍ର ଖୋଲାଯିବ । ମୁରାଦାବାଦରେ ଆଉ ଏକ କୃଷି ବିଜ୍ଞାନ କେନ୍ଦ୍ର ଖୋଲିବା ପାଇଁ ପ୍ରସ୍ତାବ ରହିଛି ବୋଲି ସେ କହିଥିଲେ ।
କେନ୍ଦ୍ର କୃଷି ରାଷ୍ଟ୍ରମନ୍ତ୍ରୀ ଶ୍ରୀ କୈଳାଶ ଚୌଧୁରୀ, ଉତ୍ତର ପ୍ରଦେଶ ରାଜ୍ୟ ମନ୍ତ୍ରୀ ଓ ବିଧାୟକ, ଭାରତୀୟ କୃଷି ଗବେଷଣା ପରିଷଦର ମହାନିର୍ଦ୍ଦେଶକ ଡଃ ତ୍ରିଲୋଚନ ମହାପାତ୍ର, ନିର୍ଦ୍ଦେଶକ ଡଃ ଏ.କେ.ସିଂହ, ମିରଟ ସର୍ଦ୍ଦାର ପଟେଲ କୃଷି ବିଶ୍ଵବିଦ୍ୟାଳୟର କୁଳପତି ଡଃ ଆର. କେ. ମିତ୍ତଲ ଏବଂ ଅନ୍ୟାନ୍ୟ ଅଧିକାରୀଗଣ ଏହି ଭିଡିଓ କନଫରେନ୍ସରେ ଯୋଗଦେଇଥିଲେ । ଦେଶରେ ମୋଟ 720ଟି କୃଷି ବିଜ୍ଞାନ କେନ୍ଦ୍ର ଥିବା ବେଳେ 151ଟି ଜଳବାୟୁ ଭିତ୍ତିକ ଆଦର୍ଶ ଗ୍ରାମ ରହିଥିବା ସମ୍ମିଳନୀରେ ସୂଚନା ଦିଆଯାଇଥିଲା । ଏଠାରେ ସୂଚନା ଯୋଗ୍ୟ ଯେ, କୃଷି ବିଜ୍ଞାନ କେନ୍ଦ୍ରଗୁଡ଼ିକ ପ୍ରତିବର୍ଷ ଦେଶର 15 ଲକ୍ଷ କୃଷକ ଓ ଯୁବକ ଯୁବତୀମାନଙ୍କୁ ତାଲିମ ଦେଉଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦୈନିକ ଜାଗରଣ ଗ୍ରୁପ ଅଧ୍ୟକ୍ଷ ଯୋଗେନ୍ଦ୍ର ମୋହନ ଗୁପ୍ତାଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଦୈନିକ ଜାଗରଣ ଗ୍ରୁପ ଅଧ୍ୟକ୍ଷ ଯୋଗେନ୍ଦ୍ର ମୋହନ ଗୁପ୍ତା ଜୀଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି;
“ଦୈନିକ ଜାଗରଣ ସମୂହର ଚେୟାରମ୍ୟାନ ଯୋଗେନ୍ଦ୍ର ମୋହନ ଗୁପ୍ତା ଜୀଙ୍କ ବିୟୋଗ ଅତ୍ୟନ୍ତ ଦୁଃଖ ଦାୟକ । ତାଙ୍କ ବିୟୋଗ କଳା, ସାହିତ୍ୟ ଓ ସାମ୍ବାଦିକତା ଜଗତ ପାଇଁ ଏକ ଅପୂରଣୀୟ କ୍ଷତି । ଏଭଳି ଦୁଃଖଦ ମୁହୂର୍ତ୍ତରେ ତାଙ୍କ ପରିଜନଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି!”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନେପାଳ ପ୍ରଧାନମନ୍ତ୍ରୀ ଶ୍ରୀ ଶେର ବାହାଦୂର ଦେଉବାଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫୋନ ଯୋଗେ ଶ୍ରୀ ଶେର ବାହାଦୂର ଦେଉବାଙ୍କ ସହ ବାର୍ତ୍ତାଳାପ କରି ନେପାଳ ପ୍ରଧାନମନ୍ତ୍ରୀ ଭାବେ ନିଯୁକ୍ତି ଓ ସଂସଦରେ ଆସ୍ଥା ଭୋଟ ଜିତିବାର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
ଭାରତ ଓ ନେପାଳ ମଧ୍ୟରେ ସ୍ୱତନ୍ତ୍ର ବନ୍ଧୁତାକୁ ଦର୍ଶାଉଥିବା ନିଆରା ତଥା ଦୁଇ ଦେଶର ଲୋକଙ୍କ ମଧ୍ୟରେ ଥିବା ଶତାବ୍ଦୀ ପୁରୁଣା ସମ୍ପର୍କକୁ ସ୍ମରଣ କରି ଦୁଇ ନେତା ସମସ୍ତ କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବୃଦ୍ଧି କରିବାକୁ ଏକମତ ହୋଇଛନ୍ତି ।
ସେମାନେ ବିଶେଷ ଭାବରେ, କୋଭିଡ-୧୯ ମହାମାରୀ ବିରୋଧରେ ଜାରି ଉଦ୍ୟମରେ ସମନ୍ୱୟ ଓ ସହଯୋଗ ମଜବୁତ କରିବା ସମ୍ପର୍କରେ ଆଲୋଚନା କରିଛନ୍ତି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅରୁଣାଚଳ ପ୍ରଦେଶରେ ୨୫୪ଟି ୪ଜି ମୋବାଇଲ ଟାୱାର ସ୍ଥାପନାରେ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଅରୁଣାଚଳ ପ୍ରଦେଶରେ ୨୫୪ଟି ୪ଜି ମୋବାଇଲ ଟାୱାର ସ୍ଥାପନାରେ ସନ୍ତୋଷ ବ୍ୟକ୍ତ କରିଛନ୍ତି ।
ଏକ ଟ୍ୱିଟ ଶୃଙ୍ଖଳରେ କେନ୍ଦ୍ର ମନ୍ତ୍ରୀ ଶ୍ରୀ କିରେନ ରିଜିଜୁ ସୂଚନା ଦେଇଛନ୍ତି, ଅରୁଣାଚଳ ପ୍ରଦେଶରେ ୨୫୪ଟି ୪ଜି ମୋବାଇଲ ଟାୱାର ଲୋକାର୍ପିତ ହୋଇଛି । ୩୩୬ଟି ଆଭ୍ୟନ୍ତରୀଣ ଗାଁକୁ ହାଇସ୍ପିଡ ଇଣ୍ଟରନେଟ ସୁବିଧା ସେଠାକାର ଲୋକଙ୍କ ଜୀବନରେ ପରିବର୍ତ୍ତନ ଆଣିବ ବୋଲି ସେ କହିଛନ୍ତି ।
କେନ୍ଦ୍ର ମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଅରୁଣାଚଳ ପ୍ରଦେଶରେ ଉନ୍ନତ କନେକ୍ଟିଭିଟି ଖୁବ ଭଲ ଖବର ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତର ପ୍ରଦେଶର କିଛି ଅଞ୍ଚଳରେ ବଜ୍ରପାତ ଯୋଗୁ ହୋଇଥିବା ମୃତୁ୍ୟକୁ ନେଇ ଶୋକବ୍ୟକ୍ତ କଲେ ପ୍ରଧାନମନ୍ତ୍ରୀ
ପୀଡ଼ିତଙ୍କ ପାଇଁ ଘୋଷଣା କଲେ ସହାୟତା ରାଶି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତର ପ୍ରଦେଶର କିଛି ଅଞ୍ଚଳରେ ବଜ୍ରପାତ ଯୋଗୁ ହୋଇଥିବା ମୃତୁ୍ୟକୁ ନେଇ ଗଭୀର ଶୋକବ୍ୟକ୍ତ କରିବା ସହ ପୀଡ଼ିତମାନଙ୍କ ନିମନ୍ତେ ସହାୟତା ରାଶି ଘୋଷଣା କରିଛନ୍ତି ।
ପିଏମ୍ଓ ପକ୍ଷରୁ ଏ ନେଇ ଟ୍ୱିଟ୍ କରି କୁହାଯାଇଛି, ‘‘ଉତ୍ତର ପ୍ରଦେଶର କିଛି ଅଞ୍ଚଳରେ ବଜ୍ରପାତ ଘଟିବାରୁ ହୋଇଥିବା ମୃତୁ୍ୟ ଅତ୍ୟନ୍ତ ହୃଦୟବିଦାରକ । ଏଭଳି ବିପର୍ଯ୍ୟୟରେ ଯେଉଁ ଲୋକମାନେ ଜୀବନ ହରାଇଛନ୍ତି, ସେମାନଙ୍କ ପରିବାର ଲୋକଙ୍କୁ ମୁଁ ନିଜର ଶୋକ ସମବେଦନା ପ୍ରକଟ କରୁଛି । ଏଭଳି ଦୁଃଖଦ ପରିସ୍ଥିତିର ସାମ୍ନା ନିମନ୍ତେ ସେମାନଙ୍କୁ ଈଶ୍ୱର ଶକ୍ତି ପ୍ରଦାନ କରନ୍ତୁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତର ପ୍ରଦେଶର କିଛି ଅଞ୍ଚଳରେ ବଜ୍ରପାତ ଯୋଗୁ ହୋଇଥିବା ମୃତୁ୍ୟ ଏବଂ କ୍ଷୟକ୍ଷତି ପାଇଁ ଶୋକବ୍ୟକ୍ତ କରିଛନ୍ତି । ଏଥିରେ ପ୍ରାଣ ହରାଇଥିବା ଲୋକଙ୍କ ପରିଜନମାନଙ୍କ ପାଇଁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ସହାୟତା ରାଶି ପ୍ରଦାନ କରାଯିବ । ବଜ୍ରପାତ ଯୋଗୁ ଆହତ ହୋଇଥିବା ଲୋକଙ୍କୁ ୫୦,୦୦୦ ଟଙ୍କା ଲେଖାଏଁ ପ୍ରଦାନ କରାଯିବ ।’’
SR
(
ରେଳ ମନ୍ତ୍ରଣାଳୟ
ଯାତ୍ରୀମାନଙ୍କୁ ବିଶ୍ୱସ୍ତରୀୟ ସୁବିଧା ପ୍ରଦାନ କରିବା ଲାଗି ଭାରତୀୟ ରେଳବାଇ ପ୍ରତିଶ୍ରୁତିବଦ୍ଧ
• 68,800 କୋଚରେ ସଂଯୁକ୍ତ ଜୈବ ଶୌଚାଳୟର ମୋଟ ସଂଖ୍ୟା 100 ପ୍ରତିଶତ ମୋଟ କଭରେଜ ସହିତ 2,45,400ରୁ ଅଧିକ ହେଲା
• 2019-20ରେ ପରିବେଶ ପରିଚାଳନା ପ୍ରଣାଳୀର କାର୍ଯ୍ୟାନ୍ୱୟନ ଲାଗି 200 ରେଳ ଷ୍ଟେସନକୁ ମିଳିଲା ଆଇଏସଓ : 14001 ମାନ୍ୟତା
• ଯାତ୍ରୀମାନଙ୍କୁ ସ୍ୱଚ୍ଛ ପରିବେଶ ଓ ସୁଗମ ଯାତ୍ରା ଅନୁଭବ ପ୍ରଦାନ କରିବା ଲାଗି ଭାରତୀୟ ରେଳ ସ୍ୱଚ୍ଛ ଭାରତ, ସ୍ୱଚ୍ଛ ରେଳ ପ୍ରୟାସ ଅନ୍ତର୍ଗତ ଗ୍ରହଣ କଲା ଅନ୍ୟାନ୍ୟ ପଦକ୍ଷେପ
ଭାରତୀୟ ରେଳ ବିଶ୍ୱର ସର୍ବଶ୍ରେଷ୍ଠ ରେଳ ନେଟୱର୍କ ମଧ୍ୟରୁ ଅନ୍ୟତମ । ଏହା ନିଜର ନେଟୱର୍କ ମାଧ୍ୟରେ ଯାତ୍ରୀମାନଙ୍କୁ ବିଶ୍ୱସ୍ତରର ସୁବିଧା ପ୍ରଦାନ କରିବା ନିମନ୍ତେ ପ୍ରତିଶ୍ରୁତିବଦ୍ଧ । ନିଜର ଯାତ୍ରୀମାନଙ୍କୁ ସ୍ୱଚ୍ଛ ବାତାବରଣ ଓ ସୁଗମ ଯାତ୍ରା ଅନୁଭୂତି ପ୍ରଦାନ କରିବା ଲାଗି ଭାରତୀୟ ରେଳ ‘ସ୍ୱଚ୍ଛ ଭାରତ, ସ୍ୱଚ୍ଛ ରେଳ’ ଅଭିଯାନ ଅନ୍ତର୍ଗତ ବିଭିନ୍ନ ପଦକ୍ଷେପ ଗ୍ରହଣ କରିଛି ।
ଏଥିମଧ୍ୟରୁ କେତେକ ଗୁରୁତ୍ୱପୂର୍ଣ୍ଣ ପଦକ୍ଷେପ ନିମ୍ନରେ ଦିଆଯାଇଛି:
• 2019-20ରେ 14,916ଟି ରେଳ ଡବାରେ 49,487 ଜୈବ ଶୌଚାଳୟ ସଂଯୁକ୍ତ କରାଯାଇଛି । ଏଥିସହିତ 100 ପ୍ରତିଶତ କଭରେଜ ସହିତ 68,800 କୋଚରେ ଲଗାଯାଇଥିବା ଜୈବ ଶୌଚାଳୟର ମିଳିତ ସଂଖ୍ୟା 2,45,400ରୁ ଅଧିକ ହୋଇଯାଇଛି ।
• 2 ଅକ୍ଟୋବର 2019ରେ ମହାତ୍ମା ଗାନ୍ଧୀଙ୍କ 150ତମ ଗାନ୍ଧୀ ଜୟନ୍ତୀ ପରଠାରୁ ସିଙ୍ଗଲ ୟୁଜ ପ୍ଲାଷ୍ଟିକର କୌଣସି ଉପଯୋଗ କରାଯାଉ ନାହିଁ ।
• ରେଳବାଇର ପ୍ରୟାସକୁ ଧ୍ୟାନରେ ରଖି ‘ସ୍ୱଚ୍ଛ କାର୍ଯ୍ୟ ଯୋଜନା’ର କାର୍ଯ୍ୟାନ୍ୱୟନ ଲାଗି ରେଳ ମନ୍ତ୍ରଣାଳୟକୁ ବିଭିନ୍ନ ମନ୍ତ୍ରଣାଳୟ ମଧ୍ୟରେ ସର୍ବଶ୍ରେଷ୍ଠ ପ୍ରୟାସ ନିମନ୍ତେ ଚୟନ କରାଯାଇଥିଲା ଏବଂ ଭାରତର ରାଷ୍ଟ୍ରପତି 6 ସେପ୍ଟେମ୍ବର 2019ରେ ମନ୍ତ୍ରଣାଳୟକୁ ସମ୍ମାନିତ କରିଥିଲେ ।
• 200ରେଳ ଷ୍ଟେସନକୁ 2019-20ରେ ପରିବେଶ ପରିଚାଳନା ପ୍ରଣାଳୀ କାର୍ଯ୍ୟାନ୍ୱୟନ ଲାଗି ଆଇଏସଓ:14001 ମାନ୍ୟତା ପ୍ରଦାନ କରାଗଲା ।
• ସମନ୍ୱିତ ମେସିନ ଚାଳିତ ସଫେଇ କାର୍ଯ୍ୟରେ ଏବେ 953 ଷ୍ଟେସନରେ ପ୍ରଦାନ କରାଯାଉଛି ।
• 2019-20ରେ ସ୍ୱଚ୍ଛତା ଗୁଣବତା ପ୍ରତି ଯାତ୍ରୀଙ୍କ ଧାରଣା ଉପରେ ସ୍ୱାଧୀନ, ତୃତୀୟ ପକ୍ଷ ସର୍ବେକ୍ଷଣ 720 ଷ୍ଟେସନରେ କରାଯାଇଥିଲା । ପୂର୍ବରୁ ଏହି ସର୍ବେକ୍ଷଣ 407ଟି ଷ୍ଟେସନରେ କରାଯାଇଥିଲା ।
• ରାଜଧାନୀ, ଶତାବ୍ଦୀ, ଦୂରୋନ୍ତୋ ଏବଂ ଅନ୍ୟ ଗୁରୁତ୍ୱପୂର୍ଣ୍ଣ ଲମ୍ବା ଦୂରତାର ମେଲ/ଏକ୍ସପ୍ରେସ ରେଳ ଗାଡ଼ି ସମେତ 1100 ଯୋଡ଼ାରୁ ଅଧିକ ରେଳଗାଡ଼ିରେ ଯାତ୍ରା ସମୟରେ ଶୌଚାଳୟ, ଦ୍ୱାର, କରିଡର ଏବଂ ଯାତ୍ରୀ ଡବାରେ ସଫେଇ ଲାଗି ଟ୍ରେନରେ ହାଉସ କିପିଂ ସେବା  ସୁବିଧା ଉପଲବ୍ଧ ରହିଛି ।
• ‘କୋଚ ମିତ୍ର’ ସେବାର ଚାହିଦା ଉପରେ ଆଧାରିତ ଏସଏମଏସ ଦ୍ୱାରା ସମର୍ଥିତ ଓବିଏଚଏସ ସେବା ଏବେ 1060 ଯୋଡ଼ାରୁ ଅଧିକ ଟ୍ରେନରେ ମିଳିପାରିବ ।
• ଏପରି କୋଚର ଯାତ୍ରୀମାନଙ୍କୁ ଦିଆଯାଉଥିବା ଚଦର ଧୋଇବାର ଗୁଣବତାରେ ସୁଧାର ଲାଗି ମେସିନ ଯୁକ୍ତ ଲଣ୍ଡ୍ରି ପ୍ରତିଷ୍ଠା କରାଯାଉଛି । 2019-20 ଆର୍ଥିକ ବର୍ଷରେ ମୋଟ 8ଟି ମେସିନଚାଳିତ ଲଣ୍ଡ୍ରି ସ୍ଥାପନ ।
• ଷ୍ଟେସନରୁ ବାହାରୁଥିବା ପ୍ଲାଷ୍ଟିକ ବର୍ଜ୍ୟକୁ କମ କରିବା, ପୁନଚକ୍ରଣ କରିବା ଏବଂ ପରିଚାଳନା କରିବା ଲାଗି ଏକ ପ୍ରୟାସ ସ୍ୱରୂପ ଜୋନାଲ ରେଳବାଇ ଦ୍ୱାରା ପ୍ଲାଷ୍ଟିକ ବୋତଲ କ୍ରସିଂ ମେସିନ ପ୍ରତିଷ୍ଠା ନିମନ୍ତେ ବ୍ୟାପକ ନୀତିଗତ ଦିଶା-ନିର୍ଦ୍ଦେଶ ଅଣାଯାଇଛି । ବର୍ତ୍ତମାନ, ଭାରତୀୟ ରେଳବାଇ ଅନେକ ଜିଲ୍ଲା ମୁଖ୍ୟାଳୟ ରେଳ ଷ୍ଟେସନ ସମେତ 229ଟି ଷ୍ଟେସନରେ ପାଖାପାଖି 315ଟି ଏଭଳି ମେସିନ ସ୍ଥାପନ କରାଯାଇଛି ।
• ଷ୍ଟେସନରେ ପାଣି ଭରିବା ସମୟକୁ ହ୍ରାସ କରିବା ଲାଗି 2019-20ରେ  29ଟି ସ୍ଥାନରେ ତ୍ୱରିତ ଜଳ ଭରିବା ସୁବିଧା ପ୍ରତିଷ୍ଠା କରାଯାଇଛି ।
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ-19ର ମୁକାବିଲା ନିମନ୍ତେ କେନ୍ଦ୍ର ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟର ବ୍ୟାପକ ପ୍ରସ୍ତୁତି
କୋଭିଡ-19କୁ ନେଇ କ୍ରମବର୍ଦ୍ଧିଷ୍ଣୁ ସମସ୍ୟାର ସମାଧାନ ପାଇଁ କେନ୍ଦ୍ର ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ ବ୍ୟାପକ ପଦକ୍ଷେପ ନେଇଛି । କୋଭିଡ-19 ମହାମାରୀ ଯୋଗୁଁ ହେଉଥିବା ବିଭିନ୍ନ ସମସ୍ୟାର ସମାଧନ ପାଇଁ ମନ୍ତ୍ରଣାଳୟ ଏକ ଟାକ୍ସ ଫୋର୍ସ ଗଠନ କରିଛି । ଏହି ଟାକ୍ସ ଫୋର୍ସ ଜରିଆରେ ଗବେଷଣା ଓ ପରିପାଠୀ ପରୀକ୍ଷାଗାର, ଶିକ୍ଷାନୁଷ୍ଠାନ, ଷ୍ଟାର୍ଟଅପ ଓ ଏମଏସଏମଇର ସହଯୋଗ ଦ୍ୱାରା ନିଦାନ, ପରୀକ୍ଷାନିରିକ୍ଷା, ସ୍ୱାସ୍ଥ୍ୟସେବା ପାଇଁ ଆବଶ୍ୟକ ଯନ୍ତ୍ରପାତି ବଜାରରେ ଉପଲବ୍ଧ କରାଇବ । ଏହିସବୁ ଜିନିଷ ମଧ୍ୟରେ ମାସ୍କ, ସାନିଟାଇଜର, ସ୍କ୍ରିନିଂ ପାଇଁ ଆବଶ୍ୟକ କିଟ୍ସ ଓ ଅନ୍ୟାନ୍ୟ ସୁରକ୍ଷା ଜିନିଷ, ଭେଂଟିଲେଟର ଓ କରୋନା ସଂକ୍ରମଣ ବୃଦ୍ଧିର ପର୍ଯ୍ୟବେକ୍ଷଣ କରିବା ଇତ୍ୟାଦି ଅର୍ନ୍ତଭୂକ୍ତ । ଏହି ଟାସ୍କ ଫୋର୍ସ ନିମନ୍ତେ ବିଜ୍ଞାନ ଓ ପ୍ରଯୁକ୍ତି ବିଦ୍ୟା ବିଭାଗର ପ୍ରତିନିଧି, ଜୈବ ପ୍ରଯୁକ୍ତି ବିଜ୍ଞାନ ବିଭାଗ, ଭାରତୀୟ ଚିକିତ୍ସା ଓ ଗବେଷଣା ପରିଷଦ, ବୈଦ୍ୟୁତିକ ଓ ପ୍ରଯୁକ୍ତି ମନ୍ତ୍ରଣାଳୟ, ବିଜ୍ଞାନ ଓ ଶିଳ୍ଫ ଗବେଷଣା ପରିଷଦ, ଅଟଳ ଇନୋଭେସନ ମିଶନ, ଏମଏସଏମଇ, ଷ୍ଟାର୍ଟଅପ ଇଣ୍ଡିଆ ଓ ଅଖିଳ ଭାରତୀୟ ବୈଷୟିକ ଶିକ୍ଷା ପରିଷଦର ସଦସ୍ୟମାନେ ରହିବେ ।
କୋଭିଡ-19 ନିମନ୍ତେ ଆବଶ୍ୟକ ବୈଷୟିକ ସମାଧାନର ସୂତ୍ର ପାଇଁ ବିଭିନ୍ନ ମନ୍ତ୍ରଣାଳୟ ଓ ନୋଡାଲ ଅଧିକାରୀମାନେ ଷ୍ଟାର୍ଟଅପ ତଥା ଅନ୍ୟାନ୍ୟ ବିଷୟରେ ନିର୍ଦ୍ଦିଷ୍ଟ ତଥ୍ୟ ଆହରଣ କରିବେ ।
ଏହିସବୁ ଜିନିଷପତ୍ରର ତ୍ୱରିତ ଆହରଣ ଓ ବିକାଶ ପାଇଁ ବିଜ୍ଞାନ ଓ ପ୍ରଯୁକ୍ତି ବିଦ୍ୟା ବିଭାଗ ଦୁଇଟି ପୃଥକ ପୃଥକ ପ୍ରସ୍ତାବ ରଖିଛି । ଗୋଟିଏ ପ୍ରସ୍ତାବ ବିଜ୍ଞାନ ଓ ଯାନ୍ତ୍ରିକ ଓ ଗବେଷଣା ବୋର୍ଡ ଅଧିନରେ ରଖିଥିବା ବେଳେ ଅନ୍ୟଟି ପ୍ରଯୁକ୍ତି ବିଦ୍ୟା ବିକାଶ ବୋର୍ଡ ଅଧିନରେ ରହିଛି ।
ଉପରାଷ୍ଟ୍ରପତିଙ୍କ ସଚିବାଳୟ
ବୁଦ୍ଧ ପୂର୍ଣ୍ଣିମା ଅବସରରେ ଦେଶବାସୀଙ୍କୁ ଉପରାଷ୍ଟ୍ରପତିଙ୍କ ଶୁଭେଚ୍ଛା
ବୁଦ୍ଧ ପୂର୍ଣ୍ଣିମାର ଶୁଭ ଅବସରରେ ଦେଶବାସୀଙ୍କୁ ଉପରାଷ୍ଟ୍ରପତି ଶ୍ରୀ ଏମ ଭେଙ୍କେୟା ନାଇଡୁ ଶୁଭେଚ୍ଛା ଜଣାଇଛନ୍ତି ।
ସେ ତାଙ୍କ ବାର୍ତ୍ତାରେ କହିଛନ୍ତି ଯେ,
“ବୁଦ୍ଧ ପୂର୍ଣ୍ଣିମାର ଶୁଭ ଅବସରରେ ଦେଶବାସୀଙ୍କୁ ଶୁଭେଚ୍ଛା ।
ଭଗବାନ ବୁଦ୍ଧ ମାନବଜାତିକୁ ସତ୍ୟ, ଧର୍ମ ଏବଂ ସଚ୍ଚୋଟତାର ମାର୍ଗ ଅନୁସରଣ କରିବାକୁ ପ୍ରେରଣା ଦେଇଥିଲେ । ତାଙ୍କର ଶିକ୍ଷା ଆଧ୍ୟାତ୍ମିକ ଜାଗରଣ ମାଧ୍ୟମରେ ଲୋକଙ୍କୁ ମୁକ୍ତ କରିବାର ମାର୍ଗ ଦର୍ଶାଇଛି । ତାଙ୍କର ଶାନ୍ତି, ସତ୍ୟ ଏବଂ କରୁଣାର ବାର୍ତ୍ତା ଜଗତକୁ ଆଲୋକିତ କରିଛି ଏବଂ ଏହା ସବୁ ସମୟ ପାଇଁ ପ୍ରଯୁଜ୍ୟ ଅଟେ |
କୋଭିଡ-19ର ଏହି ମହାମାରୀ ସମୟରେ, ଆମେ ସମସ୍ତେ ସର୍ବଭାରତୀୟ ପ୍ରେମ, ସହନଶୀଳତା ଏବଂ କରୁଣାର ନୀତି ଅନୁସରଣ କରିବା ସହିତ ଆବଶ୍ୟକ କରୁଥିବା ଲୋକ ଏବଂ ଗରିବଙ୍କୁ ସାହାଯ୍ୟ କରିବା ଜରୁରି । ଆମେ ମଧ୍ୟ ଆଗଧାଡିର ଯୋଦ୍ଧାଙ୍କୁ କୃତଜ୍ଞତା ଜଣାଇବା ଆବଶ୍ୟକ, ଯେଉଁମାନେ କରୋନା ଭୂତାଣୁ ବିରୁଦ୍ଧରେ ଏହି ଯୁଦ୍ଧରେ ଅନ୍ୟମାନଙ୍କୁ ବଞ୍ଚାଇବା ପାଇଁ ନିଜ ଜୀବନକୁ ବିପଦରେ ପକାଉଛନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱ ଭିତ୍ତିଭୂମି ଓ ନିବେଶ ଏବଂ ଭାରତ-ମଧ୍ୟ-ପ୍ରାଚ୍ୟ-ୟୁରୋପ ଆର୍ଥିକ କରିଡର  ପାଇଁ ଭାଗିଦାରୀ
ନୂଆଦିଲ୍ଲୀରେ ୯ ସେପ୍ଟେମ୍ବର ୨୦୨୩ରେ ଜି-20 ଶିଖର ସମ୍ମିଳନୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି, ମହାମହିମ ଶ୍ରୀ ଜୋ ବାଇଡେନ୍ ବିଶ୍ୱ ଭିତ୍ତିଭୂମି ଏବଂ ନିବେଶ  ଏବଂ ଭାରତ-ମଧ୍ୟପ୍ରାଚ୍ୟ-ୟୁରୋପ ଆର୍ଥିକ କରିଡର  ପାଇଁ ଭାଗିଦାରୀ ଉପରେ ଏକ ସ୍ୱତନ୍ତ୍ର କାର୍ଯ୍ୟକ୍ରମରେ ମିଳିତ ଭାବେ ଅଧ୍ୟକ୍ଷତା କରିଥିଲେ ।
ଭିତ୍ତିଭୂମି ବିକାଶ ପାଇଁ ଅଧିକ ପୁଞ୍ଜିନିବେଶ ଆରମ୍ଭ କରିବା ଏବଂ ଭାରତ, ମଧ୍ୟପ୍ରାଚ୍ୟ ଏବଂ ୟୁରୋପ ମଧ୍ୟରେ ଏହାର ବିଭିନ୍ନ ଦିଗରେ ଯୋଗାଯୋଗକୁ ସୁଦୃଢ଼ କରିବା ଏହି କାର୍ଯ୍ୟକ୍ରମର ଉଦ୍ଦେଶ୍ୟ ଥିଲା ।
ଏଥିରେ ୟୁରୋପୀୟ ସଂଘ, ଫ୍ରାନ୍ସ, ଜର୍ମାନୀ, ଇଟାଲୀ, ମରିସସ୍, ୟୁଏଇ ଓ ସାଉଦି ଆରବ ସମେତ ବିଶ୍ୱବ୍ୟାଙ୍କର ନେତାମାନେ ଅଂଶଗ୍ରହଣ କରିଥିଲେ।
ବିକାଶଶୀଳ ଦେଶମାନଙ୍କରେ ଭିତ୍ତିଭୂମି ବ୍ୟବଧାନକୁ ହ୍ରାସ କରିବା ସହିତ ବିଶ୍ୱସ୍ତରରେ ଦୀର୍ଘ ସ୍ଥାୟୀ ବିକାଶ ଲକ୍ଷ୍ୟ ର ଅଗ୍ରଗତିକୁ ତ୍ୱରାନ୍ୱିତ କରିବା ଦିଗରେ ସାହାଯ୍ୟ କରିବା ଉଦ୍ଦେଶ୍ୟରେ ପିଜିଆଇଆଇ ହେଉଛି ଏକ ବିକାଶମୂଳକ ପଦକ୍ଷେପ ।
ଆଇଏମ୍ଇସିରେ ଭାରତକୁ ଉପସାଗରୀୟ ଅଞ୍ଚଳ ସହ ସଂଯୋଗ କରୁଥିବା ଏକ ପୂର୍ବ କରିଡର ଏବଂ ଉପସାଗରୀୟ ଅଞ୍ଚଳକୁ ୟୁରୋପ ସହ ସଂଯୋଗ କରୁଥିବା ଏକ ଉତ୍ତର କରିଡର ସାମିଲ ରହିଛି । ଏଥିରେ ରେଳ ଏବଂ ଜାହାଜ-ରେଳ ପରିବହନ ମାର୍ଗ ଏବଂ ସଡ଼କ ପରିବହନ ମାର୍ଗ ସାମିଲ ରହିବ ।
ପ୍ରଧାନମନ୍ତ୍ରୀ ତାଙ୍କ ବକ୍ତବ୍ୟରେ ଭୌତିକ, ଡିଜିଟାଲ ଏବଂ ଆର୍ଥିକ ଯୋଗାଯୋଗର ଗୁରୁତ୍ୱ ଉପରେ ଆଲୋକପାତ କରିଥିଲେ । ସେ କହିଥିଲେ ଯେ ଆଇଏମଇସି ଭାରତ ଏବଂ ୟୁରୋପ ମଧ୍ୟରେ ଆର୍ଥିକ ଏକୀକରଣକୁ ପ୍ରୋତ୍ସାହିତ କରିବାରେ ସାହାଯ୍ୟ କରିବ ।
ଭାରତ, ଆମେରିକା, ସାଉଦୀ ଆରବ, ୟୁଏଇ, ୟୁରୋପୀୟ ସଂଘ, ଇଟାଲୀ, ଫ୍ରାନ୍ସ ଏବଂ ଜର୍ମାନୀ ମଧ୍ୟରେ ଆଇଏମଇସି ଉପରେ ଏକ ବୁଝାମଣାପତ୍ର ସ୍ୱାକ୍ଷରିତ ହୋଇଛି ।
ପ୍ରକଳ୍ପ-ଗେଟ୍ ୱେ-ବହୁପକ୍ଷୀୟ-ଏମଓୟୁ ଦେଖିବା ପାଇଁ ଏଠାରେ କ୍ଲିକ୍ କରନ୍ତୁ।
ସଂଖ୍ୟାଲଘୁ ବ୍ୟାପାର ମନ୍ତ୍ରଣାଳୟ
ଚଳିତ ବର୍ଷ ହଜ୍ ତୀର୍ଥଯାତ୍ରା ପାଇଁ ମହରମ୍ ଙ୍କ ବିନା ମହିଳାଙ୍କର ସର୍ବବୃହତ ଦଳ ଯାତ୍ରା କରୁଛନ୍ତି
ଷ୍ଟେଟ୍ ବ୍ୟାଙ୍କ ଅଫ୍ ଇଣ୍ଡିଆ ଜରିଆରେ ହଜ୍ ତୀର୍ଥଯାତ୍ରୀମାନଙ୍କ ପାଇଁ ଫୋରେକ୍ସ କାର୍ଡ ପ୍ରଦାନ ସହିତ ଫୋରେକ୍ସ ଆବଶ୍ୟକତା ପୂରଣ ପାଇଁ ସ୍ୱତନ୍ତ୍ର ବ୍ୟବସ୍ଥା କରାଯାଇଛି
ଏସବିଆଇ ସମସ୍ତ ପ୍ରାରମ୍ଭିକ ପଏଣ୍ଟରେ ରହିଛି ଏବଂ ତୀର୍ଥଯାତ୍ରୀମାନଙ୍କ ସହିତ ଏସଏମଏସ୍ ମାଧ୍ୟମରେ ଏସବିଆଇ ଯୋଗାଯୋଗ ସ୍ଥାପନ କରୁଛି
ହଜ୍ ତୀର୍ଥଯାତ୍ରୀମାନଙ୍କୁ ସାହାଯ୍ୟ କରିବା ପାଇଁ ଏସବିଆଇ ଦ୍ୱାରା ହେଲ୍ପଲାଇନ ଜାରି
ହଜ୍ 2023 ପାଇଁ, ସଂଖ୍ୟାଲଘୁ ବ୍ୟାପାର ମନ୍ତ୍ରଣାଳୟ ଭାରତୀୟ ତୀର୍ଥଯାତ୍ରୀମାନଙ୍କ ପାଇଁ ହଜ୍ ତୀର୍ଥଯାତ୍ରାକୁ ଅଧିକ ଆରାମଦାୟକ, ସୁବିଧାଜନକ ତଥା ସୁଲଭ କରିବା ପାଇଁ ଅନେକ ପଦକ୍ଷେପ ଗ୍ରହଣ କରିଛି। ତୀର୍ଥଯାତ୍ରୀ ଚୟନ ପ୍ରକ୍ରିୟାକୁ ସ୍ୱଚ୍ଛ, ଦକ୍ଷ, ସମୟାନୁବର୍ତ୍ତୀ କରିବା ପାଇଁ ସମର୍ପିତ ଚେଷ୍ଟା କରାଯାଇଛି।
ହଜ୍ ଏବଂ ତୀର୍ଥଯାତ୍ରୀ ଚୟନ ପାଇଁ ଆବେଦନଗୁଡ଼ିକ ଅନଲାଇନ ମାଧ୍ୟମରେ କରାଯାଇଥିଲା। ଗ୍ରହଣ କରାଯାଇଥିବା ମୋଟ 1.84 ଲକ୍ଷ ଆବେଦନ ମଧ୍ୟରୁ 14,935 ହଜ୍ ଆବେଦନକାରୀଙ୍କୁ ନିଶ୍ଚିତ ଆଲଟମେଣ୍ଟ ପ୍ରଦାନ କରାଯାଇଛି  ସଦସ୍ୟ ରହିଛନ୍ତି।
ହଜ୍ କୋଟା ବ୍ୟତୀତ ଗ୍ରହଣ କରାଯାଇଥିବା ଆବେଦନଗୁଡିକରେ କୌଣସି ମାନବ ହସ୍ତକ୍ଷେପ ବିନା ଅନଲାଇନ୍ ରାଣ୍ଡୋମାଇଜଡ୍ ଡିଜିଟାଲ୍ ଚୟନ  ପ୍ରକ୍ରିୟା ମାଧ୍ୟମରେ ଚୂଡାନ୍ତ ହୋଇଛି। ପ୍ରଥମ ଥର ପାଇଁ ସ୍ୱଚ୍ଛତା ଦୃଷ୍ଟିରୁ ସାଧାରଣ ଜନତାଙ୍କ ପାଇଁ ଚୟନ ପ୍ରକ୍ରିୟା ପରେ ତୁରନ୍ତ ମନୋନୀତ ତଥା ୱେଟଲିଷ୍ଟ ଆବେଦନକାରୀଙ୍କ ତାଲିକା ସରକାରୀ ପୋର୍ଟାଲରେ ପ୍ରକାଶ ପାଇଛି। ସମସ୍ତ 1.4 ଲକ୍ଷ ମନୋନୀତ ତୀର୍ଥଯାତ୍ରୀଙ୍କୁ ହଜ୍ 2023 ପାଇଁ ସେମାନଙ୍କ ଚୟନ ବିଷୟରେ ସୂଚନା ଏସଏମଏସ୍ ମାଧ୍ୟମରେ ପଠାଯାଇଛି। ୱେଟଲିଷ୍ଟ ହୋଇଥିବା ତୀର୍ଥଯାତ୍ରୀମାନଙ୍କୁ ସେମାନଙ୍କ ୱେଟଲିଷ୍ଟ ସ୍ଥିତି ଏବଂ ଅପେକ୍ଷା ତାଲିକାରେ ଥିବା ଅବସ୍ଥିତି ବିଷୟରେ ସୂଚନା ଦେବା ପାଇଁ ମଧ୍ୟ ଏସଏମଏସ୍ ପଠାଯାଇଛି।
ତୀର୍ଥ ଯାତ୍ରୀମାନଙ୍କ ପାଇଁ ଫରେକ୍ସ ସୁବିଧାର ସ୍ବତନ୍ତ୍ର ବ୍ୟବସ୍ଥା କରିବା ପାଇଁ ସଂଖ୍ୟା ଲଘୁ ବ୍ୟାପାର ମନ୍ତ୍ରଣାଳୟ ଏସବିଆଇ ସହିତ ସହଭାଗୀତା ସ୍ଥାପନ କରିଛି । ପୂର୍ବ ବର୍ଷ ତୁଳନାରେ, ଯେତେବେଳେ ପ୍ରତ୍ୟେକ ତୀର୍ଥଯାତ୍ରୀଙ୍କୁ ତାଙ୍କର ପ୍ରକୃତ ଆବଶ୍ୟକତା ନିର୍ବିଶେଷରେ ଭାରତର ହଜ କମିଟି ଦ୍ବାରା 2100 ରିୟାଲ୍ ଉପଲବ୍ଧ କରାଯାଇଥିଲା। କିନ୍ତୁ ହଜ୍ ପଲିସି 2023 ତୀର୍ଥଯାତ୍ରୀମାନଙ୍କୁ ସେମାନଙ୍କର ବ୍ୟକ୍ତିଗତ ଆବଶ୍ୟକତା ଅନୁସାରେ ନିଜର ବିଦେଶୀ ମୁଦ୍ରା ବ୍ୟବସ୍ଥା କରିବାକୁ କିମ୍ବା କମ୍ ବୈଦେଶିକ ମୁଦ୍ରା ନେବାକୁ ବିକଳ୍ପ ଏବଂ ନମନୀୟତା ପ୍ରଦାନ କରିଥାଏ। ସର୍ବାଧିକ ପ୍ରତିଯୋଗିତାମୂଳକ ହାରରେ ତୀର୍ଥଯାତ୍ରୀଙ୍କୁ ଫରେକ୍ସ ଯୋଗାଣ ନିଶ୍ଚିତ କରିବାକୁ ସରକାର ଏସବିଆଇ ସହିତ ସହଭାଗୀତା ସ୍ଥାପନ କରିଛନ୍ତି।
ସମଗ୍ର ଭାରତରେ 22,000 ରୁ ଅଧିକ ଶାଖା ସହିତ, ଏସବିଆଇ ସମସ୍ତ ତୀର୍ଥଯାତ୍ରୀଙ୍କୁ ସାଉଦି ଆରବରେ ରହିବା ସମୟରେ ଆବଶ୍ୟକତା ପୂରଣ କରିବା ପାଇଁ ଫୋରେକ୍ସ ଏବଂ ବାଧ୍ୟତାମୂଳକ ବୀମା ଯୋଗାଇବାରେ ସହଜ କରିବ। ବ୍ୟାଙ୍କ ଏହି ବିଷୟରେ ତୀର୍ଥଯାତ୍ରୀମାନଙ୍କ ନିକଟକୁ ଏସଏମଏସ ମାଧ୍ୟମରେ ସୂଚନା ପ୍ରେରଣ କରିବ।
ସମସ୍ତ ତୀର୍ଥଯାତ୍ରୀଙ୍କୁ ଫୋରେକ୍ସ କାର୍ଡର ସୁବିଧା ମଧ୍ୟ ଯୋଗାଇ ଦିଆଯାଉଛି ଯାହାଦ୍ୱାରା ଚୋରି କିମ୍ବା ମୁଦ୍ରା ନଷ୍ଟ ହେବାର ସମ୍ଭାବନା ଦୂର ହେବ। ତୀର୍ଥଯାତ୍ରା ସମୟରେ ଯଦି ଏହି କାର୍ଡ ହଜିଯାଏ, ତୀର୍ଥଯାତ୍ରୀ ବ୍ୟାଙ୍କରୁ ଟଙ୍କା ଫେରସ୍ତ ପାଇପାରିବେ।
ଏସବିଆଇ ସମସ୍ତ ପ୍ରାରମ୍ଭିକ ପଏଣ୍ଟରେ ଉପଯୁକ୍ତ ସ୍ତରର ଉତ୍ସର୍ଗୀକୃତ ଫୋକାଲ୍ ପଏଣ୍ଟ / ଉପଯୁକ୍ତ ସ୍ତରର ନୋଡାଲ୍ ଅଧିକାରୀଙ୍କ ବ୍ୟବସ୍ଥା କରିଛି ଯଦ୍ବାରା ତୀର୍ଥଯାତ୍ରୀମାନେ ଫୋରେକ୍ସକୁ ନଗଦ ଆକାରରେ ବା ଫୋରେକ୍ସ କାର୍ଡ଼ ମାଧ୍ୟମରେ ପାଇପାରିବେ। ଏହା ସହିତ ଆବଶ୍ୟକତା ଅନୁସାରେ ପରାମର୍ଶ ଓ ସହାୟତା ପ୍ରଦାନ କରାଯାଉଛି। ଏସବିଆଇ ଦ୍ୱାରା ଏକ ହେଲ୍ପଲାଇନ ପରିଚାଳିତ ହେବ ଏବଂ ଏହି ନୋଡାଲ ଅଧିକାରୀଙ୍କ ଯୋଗାଯୋଗ ବିବରଣୀ ଶୀଘ୍ର ସର୍ବସାଧାରଣରେ ପ୍ରକାଶ କରାଯିବ।
BS
(Visitor Counter : 85
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଘ ସଂଖ୍ୟା ବୃଦ୍ଧି ଉତ୍ସାହଜନକ ହୋଇଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବାଘ ସଂଖ୍ୟା ବୃଦ୍ଧି ଉତ୍ସାହଜନକ ହୋଇଥିବାରୁ ସନ୍ତୋଷ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବାଘ ସଂଖ୍ୟା ବୃଦ୍ଧି ଉତ୍ସାହଜନକ । ସମସ୍ତ ହିତାଧିକାରୀ ଓ ପରିବେଶ ପ୍ରେମୀଙ୍କୁ ଅଭିନନ୍ଦନ । ଏହି ଧାରା ବାଘ ଓ ଅନ୍ୟ ଜୀବନଜନ୍ତୁଙ୍କ ସୁରକ୍ଷା ଦାୟିତ୍ୱ ଆହୁରି ବଢାଇ ଦେଇଛି । ଆମ ସଂସ୍କୃତି ମଧ୍ୟ ଆମକୁ ଏହି ଶିକ୍ଷା ଦେଇଥାଏ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ସ୍ୱାଧୀନତା ସଂଗ୍ରାମୀ ଭି.ଓ.ଚିଦାମ୍ବରମ ପିଲ୍ଲାଇଙ୍କୁ ସ୍ମରଣ କଲେ ପ୍ରଧାନମନ୍ତ୍ରୀ
ଜୟନ୍ତୀ ଅବସରରେ ସ୍ୱାଧୀନତା ସଂଗ୍ରାମୀ ଭି.ଓ. ଚିଦାମ୍ବରମ ପିଲ୍ଲାଇଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ମରଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଜୟନ୍ତୀ ଅବସରରେ ଦୂରଦ୍ରଷ୍ଟା ଭି.ଓ. ଚିଦାମ୍ବରମ ପିଲ୍ଲାଙ୍କୁ ସ୍ମରଣ କରୁଛି । ଆମ ସ୍ୱାଧୀନତା ସଂଗ୍ରାମରେ ତାଙ୍କ ଅବଦାନ ଅତୁଳନୀୟ ଥିଲା । ସେ ଆତ୍ମନିର୍ଭର ଭାରତର ପରିକଳ୍ପନା କରିଥିଲେ ଓ ବିଶେଷ କରି ବନ୍ଦର ତଥା ଜାହାଜ ଚଳାଚଳ କ୍ଷେତ୍ରରେ ଉଲ୍ଲେଖନୀୟ ଉଦ୍ୟମ କରିଥିଲେ । ସେ ଆମ ପାଇଁ ପ୍ରେରଣାର ସ୍ରୋତ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମୋଟ 10 କୋଟି ପରୀକ୍ଷଣ ମାଇଲଖୁଣ୍ଟ ଅତିକ୍ରମ କଲା ଭାରତ
● ଶେଷ 1 କୋଟି ନମୁନା ପରୀକ୍ଷା ମାତ୍ର 9 ଦିନରେ
● ଗତ 24 ଘଣ୍ଟା ମଧ୍ୟରେ ପାଖାପାଖି 14.5 ଲକ୍ଷ ପରୀକ୍ଷଣ
ଜାନୁୟାରୀ 2020 ଠାରୁ ଭାରତ କୋଭିଡ-19 ନମୁନା ପରୀକ୍ଷଣରେ ଦ୍ରୁତ ଅଭିବୃଦ୍ଧି ଘଟାଇଛି । ଏହି ପରୀକ୍ଷଣ ସଂଖ୍ୟା ଆଜି 10 କୋଟି  ଅତିକ୍ରମ କରିଛି ।
ଅନ୍ୟ ଏକ ସଫଳତାରେ, ଗତ 24 ଘଣ୍ଟା ମଧ୍ୟରେ 14,42,722ଟି ନମୁନା ପରୀକ୍ଷା କରାଯାଇପାରିଛି ।
ବର୍ତ୍ତମାନ ଦେଶରେ ପାଖାପାଖି 2000 ପରୀକ୍ଷାଗାର ସ୍ଥାପିତ ହୋଇପାରିଛି । କେନ୍ଦ୍ର, ରାଜ୍ୟ ଓ କେନ୍ଦ୍ରଶାସିତ ସରକାରଙ୍କ ମିଳିତ ପ୍ରୟାସରେ ଏହି ପରୀକ୍ଷଣ କ୍ଷମତା ବହୁଗୁଣିତ ହୋଇଛି । ଏହାଫଳରେ ପ୍ରତିଦିନ 15 ଲକ୍ଷରୁ ଅଧିକ ନମୁନା ପରୀକ୍ଷା କରାଯାଇପାରୁଛି ।
ଦେଶରେ ପରୀକ୍ଷାଗାର ଭିତ୍ତିଭୂମିର ପ୍ରଗତି ଦେଶବ୍ୟାପୀ ପରୀକ୍ଷଣ ସଂଖ୍ୟାର କ୍ରମାଗତ ବୃଦ୍ଧିରେ ଏକ ପ୍ରମୁଖ ଭୂମିକା ଗ୍ରହଣ କରିଛି । 1,122 ସରକାରୀ ଏବଂ 867 ବେସରକାରୀ ପରୀକ୍ଷାଗାର ସହିତ ଦେଶରେ ବର୍ତ୍ତମାନ 1989ଟି ପରୀକ୍ଷାଗାର ରହିଛି, ଯାହାଦ୍ଵାରା ଦୈନିକ ପରୀକ୍ଷଣ କ୍ଷମତା ଯଥେଷ୍ଟ ବୃଦ୍ଧି ପାଇଛି ।
ଉଚ୍ଚ ସ୍ତରୀୟ ପରୀକ୍ଷଣ ଯୋଗୁଁ ଜାତୀୟ ସକ୍ରିୟ ମାମଲା ହାର ହ୍ରାସ ପାଇଛି । ଏହା ସୂଚିତ କରୁଛି ଯେ ସଂକ୍ରମଣର ବିସ୍ତାର ହାରକୁ ପ୍ରଭାବଶାଳୀ ଢଙ୍ଗରେ ପ୍ରତିରୋଧ କରାଯାଇପାରିଛି । ସମୁଦାୟ ନମୁନା ପରୀକ୍ଷା ସଂଖ୍ୟା 10 କୋଟି ଅତିକ୍ରମ କରିବା ଫଳରେ ବର୍ଦ୍ଧିତ ସଂକ୍ରମଣ ହାର ହ୍ରାସ ପାଇବାରେ ଲାଗିଛି । ଜାତୀୟ ପଜିଟିଭ ହାର ଆଜି 7.75 ପ୍ରତିଶତରେ ପହଞ୍ଚିଛି ।
କେନ୍ଦ୍ର ସରକାରଙ୍କ ପରୀକ୍ଷା, ଚିହ୍ନଟ, ଚିକିତ୍ସା ଏବଂ ଟେକ୍ନୋଲୋଜି ରଣନୀତିକୁ ସଫଳତାର ସହିତ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଦ୍ଵାରା କାର୍ଯ୍ୟକାରୀ କରାଯିବାର ଏହା ହେଉଛି ଫଳାଫଳ ।
ଦେଶରେ ପ୍ରଭାବୀ ପରୀକ୍ଷଣ ଦ୍ଵାରା ପଜିଟିଭ ମାମଲାଗୁଡ଼ିକର ଶୀଘ୍ର ଚିହ୍ନଟ ହୋଇପାରିଛି । ଦକ୍ଷ ନିରୀକ୍ଷଣ ଏବଂ ଅନୁସନ୍ଧାନ ମାଧ୍ୟମରେ ତୁରନ୍ତ ଚିହ୍ନଟ ଏବଂ ଘରେ ସମୟାନୁଯାୟୀ ତଥା ପ୍ରଭାବୀ ଚିକିତ୍ସା ସହିତ ଗୁରୁତର ମାମଲାଗୁଡିକୁ ହସ୍ପିଟାଲରେ ତୁରନ୍ତ ଚିକିତ୍ସା ପ୍ରଦାନ କରିବା ଭଳି ପଦକ୍ଷେପ ଯୋଗୁଁ ମୃତ୍ୟୁ ହାରକୁ ହ୍ରାସ କରାଯାଇପାରିଛି ।
ଦେଶର ଶେଷ ଏକ କୋଟି ପରୀକ୍ଷଣ ମାତ୍ର 9 ଦିନରେ କରାଯାଇଥିଲା ।
ଜାତୀୟ ଆକଳନ ତୁଳନାରେ 15ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳଗୁଡିକରେ ଅଧିକ ସଂକ୍ରମିତ ମାମଲା ଦେଖାଦେଉଛି ଯାହା ଏହି ରାଜ୍ୟଗୁଡିକରେ ପ୍ରଭାବୀ ଏବଂ ବିସ୍ତୃତ ପରୀକ୍ଷଣର ଆବଶ୍ୟକତା ଥିବା ସୂଚିତ କରୁଛି ।
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
ଇଭେଣ୍ଟ ଓ ମନୋରଞ୍ଜନ ଶିଳ୍ପ ତଥା କ୍ଷୁଦ୍ର ଆର୍ଥିକ ଉଦ୍ୟୋଗକୁ ସକାରାତ୍ମକ ମନୋଭାବର ସହ କାର୍ଯ୍ୟ କରିବାକୁ ନୀତିନ ଗଡ଼କରୀଙ୍କ ପରାମର୍ଶ
ଇଭେଣ୍ଟ ଓ ମନୋରଞ୍ଜନ ଶିଳ୍ପ ତଥା କ୍ଷୁଦ୍ର ଆର୍ଥିକ ଉଦ୍ୟୋଗକୁ ସକାରାତ୍ମକ ମନୋଭାବର ସହ କାର୍ଯ୍ୟ କରିବାକୁ ଏମଏସଏମଇ ଏବଂ ସଡ଼କ ପରିବହନ ଏବଂ ରାଜମାର୍ଗ ମନ୍ତ୍ରୀ ଶ୍ରୀ ନୀତିନ ଗଡ଼କରୀ ପରାମର୍ଶ ଦେଇଛନ୍ତି । ଏଥିସହ ସେମାନେ ବର୍ତ୍ତମାନର ପରିସ୍ଥିତିକୁ ମୁକାବିଲା କରିବା ସକାଶେ ନୂଆ ନୂଆ ସୁଯୋଗ ଆପଣାଇବାକୁ ସେ ଆହ୍ୱାନ ଜଣାଇଛନ୍ତି । ଆଜି କୋଭିଡ଼-19 ମହାମାରୀ ସେମାନଙ୍କ ସେକ୍ଟର ଉପରେ କିଭଳି ପ୍ରଭାବ ପକାଇଛି ସେ ସଂପର୍କରେ ଇଭେଣ୍ଟ୍ ଆଣ୍ଡ ଏଣ୍ଟରଟେନମେଣ୍ଟ ମ୍ୟାନେଜମେଣ୍ଟ ଆସୋସିଏସନର ପ୍ରତିନିଧି ଏବଂ ଆର୍ଥିକ ଶିଳ୍ପ ବିକାଶ ପରିଷଦର ସଦସ୍ୟମାନଙ୍କ ସହ ଭିଡ଼ିଓ କନଫରେନ୍ସିଂ ମାଧ୍ୟମରେ ଆଲୋଚନା କରିଛନ୍ତି ।
ଏହି ଭାବ ବିନିମୟବେଳେ, ପ୍ରତିନିଧିମାନେ କୋଭିଡ଼-19 ମହାମାରୀ ଯୋଗୁ ଏମଏସଏମଇ ସମ୍ମୁଖୀନ ହେଉଥିବା ବିଭିନ୍ନ ଚାଲେଞ୍ଜ ସଂପର୍କରେ ସେମାନଙ୍କର ଉଦ୍ବେଗ ପ୍ରକଟ କରିଥିଲେ । ଏଥିସହ ସେଭଳି ପରିସ୍ଥିତିରୁ ମୁକୁଳିବା ସକାଶେ ସେମାନେ ମନ୍ତ୍ରୀ ଶ୍ରୀ ଗଡ଼କରୀଙ୍କୁ କେତେକ ପରାମର୍ଶ ମଧ୍ୟ ଦେଇଥିଲେ । ଏହି ସେକ୍ଟରକୁ ବଞ୍ଚାଇ ରଖିବା ତଥା ଏହାର ପ୍ରଗତି ନିମନ୍ତେ ସରକାରଙ୍କ ତତ୍କାଳ ହସ୍ତକ୍ଷେପ ଜରୁରି ଥିବାରୁ ତାହା ତୁରନ୍ତ ଯୋଗାଇ ଦେବାକୁ ତାଙ୍କୁ ଅନୁରୋଧ କରିଥିଲେ ।
ଶ୍ରୀ ଗଡ଼କରୀ ଗୁରୁତ୍ୱ ଆରୋପ ପୂର୍ବକ କହିଲେ ଯେ, ଏହି କ୍ଷେତ୍ର ତାର କାର୍ଯ୍ୟ ବେଶ ଉତ୍ତମ ଭାବେ ସଂପାଦନ କରୁଛି । ସେମାନଙ୍କର ଜ୍ଞାନ ଓ ବୁଦ୍ଧି ତଥା ଦୂରଦୃଷ୍ଟି ବ୍ୟାପକ ଭାବେ ସ୍ୱୀକୃତ । ଆମେ ସଭିଏଁ ଏବେ କରୋନା ମହାମାରୀ ବିରୋଧରେ ସଂଗ୍ରାମ କରୁଥିବାରୁ, ଇଭେଣ୍ଟ ଏବଂ ମନୋରଞ୍ଜନ କ୍ଷେତ୍ର ସେମାନଙ୍କର ନାମ ଏମଏସଏମଇରେ ପଞ୍ଜିକରଣ କରିବା ଆବଶ୍ୟକ । ଏହାଦ୍ୱାରା ସେମାନେ ଏହି ଯୋଜନାରୁ ଅଧିକ ସୁଫଳ ପାଇପାରିବେ ।
ଭାରତରେ ଏହି ଉଦ୍ୟୋଗର ପର୍ଯ୍ୟାପ୍ତ ସୁଯୋଗ ଓ ସାମର୍ଥ୍ୟ ଭରି ରହିଛି । ଭାରତ ପ୍ରଗତିର ମୈଦାନକୁ ଏକ ଅନ୍ତରାଷ୍ଟ୍ରୀୟ ପ୍ରଦର୍ଶନ କେନ୍ଦ୍ର ପୁନଃନିର୍ମାଣ କରୁଛି । ସରକାର ଏହି ଶିଳ୍ପଙ୍କୁ ସବୁ ସ୍ତରରେ ସର୍ବାଧିକ ସମ୍ଭାବ୍ୟ ସହଯୋଗ ଯୋଗାଇ ଦେବାକୁ ସଦାସର୍ବଦା ପ୍ରସ୍ତୁତ ଅଛନ୍ତି । ସେମାନେ ନିଜ ନିଜର ବିସ୍ତୃତ ବିବରଣୀ ସମ୍ବଳିତ ନିବେଦନ ସରକାରଙ୍କ ନିକଟରେ ପୈଠ କରନ୍ତୁ ଏବଂ ତାଙ୍କ ମନ୍ତ୍ରଣାଳୟ ସହ ଅନ୍ୟାନ୍ୟ ମନ୍ତ୍ରଣାଳୟ ଓ ବିଭାଗ ସହ ସେ ଏ ସଂପର୍କରେ ଆଲୋଚନା କରିବେ ବୋଲି ଶ୍ରୀ ଗଡ଼କରୀ ନିର୍ଭର ପ୍ରତିଶ୍ରୁତି ପ୍ରଦାନ କରିଥିଲେ ।
ଶ୍ରୀ ଗଡ଼କରୀ ଏହି ଶିଳ୍ପ ସହ ଜଡ଼ିତ ସଂସ୍ଥାମାନଙ୍କୁ ନିବେଦନ କରି କହିଲେ ଯେ ସେମାନେ ସଦାବେଳେ ନିଜ ମନରେ ସକାରାତ୍ମକ ଭାବନା ପୋଷଣ କରିବା ଉଚିତ । ବିଶେଷ କରି ବିପଦର ଘଡ଼ିରେ ତାହା ସେମାନଙ୍କୁ ଏଥିରୁ ମୁକୁଳାଇ ପାରିବ ।
ମନ୍ତ୍ରୀ ଶ୍ରୀ ଗଡ଼କରୀ କହିଲେ ଯେ, ଜାପାନ ସରକାର ଏହି ଶିଳ୍ପ ସକାଶେ ବିଶେଷ ପ୍ୟାକେଜ ପ୍ରଦାନ ପାଇଁ ପ୍ରସ୍ତାବ ଦେଇଛନ୍ତି । ଜାପାନ ସରକାର ଏଥିନେଇ ଚୀନ ଠାରୁ ନିବେଶ ସହଯୋଗ ନେଉଛନ୍ତି ଏବଂ ସେମାନେ ଅନ୍ୟ ସ୍ଥାନକୁ ସ୍ଥାନାନ୍ତରୀତ ହେଉଛନ୍ତି । ଏହା ଭାରତ ପାଇଁ ଏକ ସୁଯୋଗ ଏବଂ ଭାରତ ଏ ସୁଯୋଗରୁ ଫାଇଦା ଉଠାଇବା ଉଚିତ ।
ଏ ସଂପର୍କରେ ପ୍ରତିନିଧିମାନେ ମନ୍ତ୍ରୀ ଶ୍ରୀ ଗଡ଼କରୀଙ୍କୁ କେତେକ ଗୁରୁତ୍ୱପୂର୍ଣ୍ଣ ପ୍ରସ୍ତାବ ମଧ୍ୟରେ ଇଭେଣ୍ଟ ଓ ପରିଚାଳନାକୁ ଏମଏସଏମଇ ଭାବେ ପଂଜୀକରଣ କରାଯିବା, ରାଜ୍ୟ/ ଜିଲ୍ଲା ସ୍ତରରେ ସମର୍ପିତ ଅଧିକାରୀମାନଙ୍କୁ ଏମଏସଏମଇ ପାଇଁ ନିୟୋଜିତ କରାଯିବ, କ୍ଷୁଦ୍ର ଆର୍ଥିକ ୟୁନିଟମାନଙ୍କ ପାଇଁ ଆର୍ଥିକ ସହଯୋଗ ଯୋଗାଇଦେବା, କ୍ଷୁଦ୍ର ଆର୍ଥିକ ୟୁନିଟମାନଙ୍କ ଲାଗି କ୍ରେଡ଼ିଟ୍ ରେଟିଂ ଆବଶ୍ୟକତା ବ୍ୟବସ୍ଥା ଉଚ୍ଛେଦ କରିବା ଯଦ୍ୱାରା ସେମାନେ ସଂପୃକ୍ତ ଯୋଜନାରେ ଦିଆଯାଉଥିବା ଗ୍ୟାରେଣ୍ଟି ସୁଯୋଗ ଲାଭ କରିପାରିବେ ଇତ୍ୟାଦି ।
ଶ୍ରୀ ଗଡ଼କରୀ କେତେକ ପ୍ରତିନିଧିଙ୍କର ପ୍ରଶ୍ନର ଉତ୍ତରରେ କହିଲେ ଯେ ସରକାର ସେମାନଙ୍କୁ ସବୁପ୍ରକାର ତଥା ଯଥାସାଧ୍ୟ ସହଯୋଗ ଯୋଗାଇଦେବେ । ତେଣୁ ସେମାନେ ସରକାରଙ୍କୁ ସେମାନଙ୍କର ସମସ୍ୟା ସଂପର୍କରେ ବିଧିବଦ୍ଧ ଭାବେ ଦରଖାସ୍ତ ମାଧ୍ୟମରେ ଅବଗତ କରାନ୍ତୁ । ସେ ସେସବୁ ତର୍ଜମା କରି ତାଙ୍କ ମନ୍ତ୍ରଣାଳୟ ଦ୍ୱାରା ଯାହାକିଛି କରାଯାଇପାରିବ ତାହା ଅବଶ୍ୟ କରିବେ । ଏବଂ ଅନ୍ୟ ମନ୍ତ୍ରଣାଳୟ ଓ ବିଭାଗଙ୍କ ସହ ମଧ୍ୟ ଏ ସଂପର୍କରେ ଆଲୋଚନା କରିବେ । ଶ୍ରୀ ଗଡ଼କରୀ ଗୁରୁତ୍ୱ ଆରୋପ କରିଥିଲେ ଯେ ଏହି ଶିଳ୍ପ ସଦାବେଳେ ସକାରାତ୍ମକ ମନୋଭାବର ସହ କାର୍ଯ୍ୟ କରିବା ଉଚିତ । କୋଭିଡ଼-19 ଭଳି ପରିସ୍ଥିତିକୁ ମୁକାବିଲା କରିବାର ଏହା ଏକ ବଳିଷ୍ଠ ଉପାୟ ବୋଲି ସେ ମତ ପୋଷଣ କରିଥିଲେ ।